Cyanzayire Aloysie

Cyanzayire Aloysie ( wavutse mu 1964) ni Umunyarwandakazi w'umunyamategeko wabaye perezida w'urukiko rw'ikirenga rwu Rwanda.

 Amateka ye 

 Ubuzima bwe bwite 
Cyanzayire Aloysie yavutse kuwa 11 Gashyantare 1964 avukira mu karere ka Ruhango, mu ntara ya amajyepfo. Cyanzayire ni imfura mu muryango we akaba avukana na abahungu barindwi. Cyanzayire arubatse afite abana batatu.https://www.newtimes.co.rw/section/read/63097https://www.africanwomeninlaw.com/african-women-in-law/Aloysie-Cyanzayire

 Amashuri yize 
Cyanzayire Aloysie  yize ikiciro rusange cya amashuri yisumbuye i Save hanyuma akomereza mu ishuri rya abakobwa ku Nyundo. Cyanzayire kandi afite impamyabumenyi y'ikiciro cya kabiri cya kaminuza mu mategeko yakuze muri Kaminuza nkuru y'u Rwanda mu mwaka 1989. Cyanzayire yaje kwiga muri National School of Magistrates i Paris mu Bufaransa kuva mu 1991 kugera mu 1993.

 Imirimo yakoze 
Mu 1990, Cyanzayire yabaye Umucamanza w'Urukiko rwa Mbere rw'Iremezo mbere yo gusubira kwiga. Kuva mu 1995 kugera mu 2000 yakoze imirimo itandukanye muri Minisiteri y'ubutabera mu Rwanda ariyo Umuyobozi w'Ubushinjacyaha n'imibanire n'inzego z'Ubucamanza, Umuyobozi ushinzwe gutegura amategeko, aza no kuba umunyamabanga wiyo Minisiteri. Cyanzayire kandi yaje kuba Visi peresida w'urukiko rw'ikirenga n'umuyobozi w'inkiko Gacaca kuva mu 2000 kugera 2003. Kuva mu 2003 kugera 2011, Cyanzayire yabaye umucamanza mukuru mu rukiko rw'ikirenga. Cyanzayire Aloysie yabaye umuvunyi mukuru kuva mu 2014 kugera mu 2017.https://www.ombudsman.gov.rw/tumenye/abandi-bayoboye-urwego-rwumuvunyi Ubu akaba ari umucamanza mu rukiko rw'ikirenga.https://web.archive.org/web/20210122002152/https://www.judiciary.gov.rw/index.php?id=242

 Ibindi wareba 

 Rugege Sam
 Tito Rutaremara
 Murekezi Anastase
 Urukiko rw'ikirenga
 Urwego rw’Umuvunyi

 Reba 

Category:Rwanda
Category:Ubutabera
Category:Abagore
Category:Abagore ba abayobozi
Category:Ubucamanza
Category:Abanyamategeko
Category:Akarere ka Ruhango